Vegasas "Golden Knights"

**Vegasas "Golden Knights"** () ir profesionāls ASV hokeja klubs, kas ir bāzēts Lasvegasā, ASV. Sākot ar 2017.—18. gada sezonu, klubs spēlē Nacionālās hokeja līgas Rietumu konferences Klusā okeāna divīzijā. Tā ir pirmā profesionālā Lasvegasas sporta komanda. Komanda savas mājas spēles aizvada T-Mobile Arena.

## Vēsture
Pirmās mediju spekulācijas par komandas izveidi Lasvegasā izskanēja 2014. gadā. 2015. gada 21. jūlijā NHL komisārs Gērijs Betmens paziņoja, ka interesi par pievienošanos līgai izrādījis pieteikums no Lasvegasas un uzņēmuma, kas vēlējās atjaunot Kvebekas "Nordiques". Visbeidzot, 2016. gada 22. jūnijā NHL apstiprināja, ka sākot ar 2017.—18. gada sezonu par 31. NHL komandu kļūs Lasvegasa. Tāpat tika paziņots, ka 2017. gada vasarā notiks līgas paplašināšanās drafts. 2016. gada 22. novembrī tika paziņots, ka komandas nosaukums būs Vegasas "Golden Knights".

Jau savā pirmajā sezonā "Golden Knights" kļuva par vienu no līgas spēcīgākajām komandām, regulāro sezonu noslēdzot Klusā okeāna divīzijas pirmajā vietā. "Golden Knights" bija pirmā komanda kopš 1980. gada, kas savā debijas sezonā iekļuva Stenlija kausa izslēgšanas kārtā. Vegasai izdevās sasniegt kausa finālsēriju, tajā gan sērijā ar 1—4 piekāpjoties Vašingtonas "Capitals".

2023. gadā "Golden Knights" komanda atgriezās Stenlija kausa finālā un izcīnīja savu pirmo Stenlija kausa čempionu titulu, piecās spēlēs pieveicot Floridas Panthers.

## Talismans
[thumb|upright|Komandas talismans [Arizonas indeszobs vārdā Chance.]]
"Golden Knights" talismans ir Arizonas indeszobs vārdā Chance. Talismans tika atklāts komandas otrajā mājas spēlē 2017. gada 13. oktobrī. Komanda izvēlējās neizmantot bruņinieku kā talismanu, jo atklāja, ka bruņinieku talismani, ko izmantoja citas komandas, nebija īpaši draudzīgi bērniem.

## Sasniegumi
* **[[Stenlija kauss]]**: 1
** 2022—23
* **Konferences čempioni**: 2
** 2017–18, 2022–23
* **Divīzijas čempioni**: 4
** 2017–18, 2019–20, 2022–23, 2024–25

## Spēlētāji
### Šobrīdējais sastāvs
*Pēdējoreiz atjaunots 2024. gada 4. maijā.*

#### Vārtsargi
*33  Edins Hills
*35  Iļja Samsonovs
*90  Robins Lēners

#### Aizsargi
*2  Zehs Vaitklauds
*3  Breidens Maknebs
*7  Alekss Petrandželo (Kapteiņa palīgs)
*14  Nikolass Hogs
*15  Noa Henefins
*17  Bens Hatons
*23  Aleks Martiness
*27  Šī Teodors

#### Uzbrucēji
*9  Džeks Aihels
*10  Nikolā Ruā
*16  Pāvels Dorofejevs
*20  Brendons Sāds
*21  Brets Houdens
*22  Maikls Amadio
*28  Viljams Karjē
*43  Pols Koters
*46  Jonass Rendbjergs
*48  Tomāšs Hertls
*49  Ivans Barbašovs
*55  Kīgans Kolesars
*61  Marks Stouns (Kapteinis)
*71  Viljams Kārlsons (Kapteiņa palīgs)
*81  Žonatans Maršeso (Kapteiņa palīgs)
*93  Mičs Mārners

## Līderi
### Kluba spēlētāju rekordi
* Visvairāk gūto vārtu sezonā: Viljams Kārlsons, 43 (2017.—18.)
* Visvairāk rezultatīvo piespēļu sezonā: Deivids Perons, 50 (2017.—18.)
* Visvairāk gūto punktu sezonā: Viljams Kārlsons, 78 (2017.—18.)
* Visvairāk soda minūšu sezonā: Kolins Millers, 53 (2017.—18.)
* Visvairāk gūto punktu sezonā, starp aizsargiem: Kolins Millers, 41 (2017.—18.)
* Visvairāk gūto punktu sezonā, starp debitantiem: Alekss Taks, 37 (2017.—18.)
### Latvijas hokejisti "Golden Knights" sastāvā

## Atsauces

## Ārējās saites

* Kluba oficiālā mājaslapa